Rain Rosimannus

Haridus

Rain Rosimannus on lõpetanud Rapla Keskkooli 1987 (1983–1984 õppis Tallinna Spordiinternaatkoolis) ning Tartu Ülikooli sotsioloogia erialal 2001. Aastal 2008 sai ta magistrikraadi.

Töökäik

Rosimannus on töötanud Mainori Avaliku Arvamuse Uuringute Keskuse vanemlaborandina 1989–1991, TNS Emor sotsioloogina ning projektijuhina 1991–1994, Ida-Viru valitsuskomisjoni eksperdina 1993, Vabariigi Presidendi kantseleis presidendi sisepoliitika nõunikuna 1994–1997, Riigikogu kantseleis Reformierakonna fraktsiooni nõunikuna 1997–1999, Rahandusministeeriumis ministri nõunikuna 1999–2002 ning Peaministri büroo juhatajana 2002–2003. Aastatel 2003–2011 Riigikogu liige ning 2011–2015 Liberalismi Akadeemia tegevjuht.

Poliitiline tegevus

Rain Rosimannus on Eesti Reformierakonna liige alates 1998. aastast. Ta oli 2003–2009 Reformierakonna juhatuse liige. Reformierakonna volikogu esimees 2003–2011. Reformierakonna Kuldorava aumärgid 2002, 2005, 2006 ja 2010.
Rosimannus oli Rapla Linnavolikogu liige 1999–2002 ja Rapla Vallavolikogu aseesimees 2002–2005. Ta oli X Riigikogu ja XI Riigikogu liige. Reformierakonna Riigikogu fraktsiooni aseesimees aastatel 2005–2007 ja 2009–2011. Parlamendi Eesti-Hiina, Eesti-Montenegro ja Eesti-Kuveidi sõprusrühmade aseesimees 2003–11, Eesti-Albaania sõprusrühma esimees 2007–11.

Ettevõtlus

Alates 1990 AS EMOR (täna: Kantar Emor ) aktsionär, 1994. aastal müüs oma 8%-lise osaluse Suomen Gallup OY-le. OÜ Prime Time Konverentsid partnerina tegeles aastatel 2000–2001 konverentsi- ja koolitusäriga . 2004. aastast omab investeerimisega tegelevat valdusfirmat OÜ Väädi. Alates 2011. aastast tegutseb OÜ Väädi ja selle tütarfirmade kaudu aktiivsemalt ettevõtluses. 2011 kuni 2014 omas enamusosalust ettevõttes Seitse (telekanal), nüüdse nimega MyHits . Väikeosanik ettevõttes European Lingerie Group AB (1.6%)  ja Arsenali Keskuses (4.65%) . Südamekodud OÜ  osanik (30%) ja nõukogu liige.
Kuulunud AS Edelaraudtee (2000) ja AS Eesti Raudtee (2003–2009) nõukokku.

Muu ühiskondlik tegevus

Rapla Poisteklubi president (1983–84). Eesti Akadeemilise Sotsioloogide Liidu (1990; alates 1999 Eesti Sotsioloogide Liit) asutajaliige. Eesti Sotsioloogiaüliõpilaste Liidu asutajaliige (1991). Eesti-Hiina Seltsi asutajaliige (2007; tegevus lõpetatud). Eesti Kunstiakadeemia kuratooriumi liige 2005–2014. Kuulunud ka SA Põhja-Eesti Regionaalhaigla (2007–2009) ja SA Keskkonnainvesteeringute Keskus (2003–2009) nõukokku. 2012–2016 ja alates veebruarist 2018 EELK Tallinna Jaani koguduse nõukogu liige.

Isiklikku

Abielus Keit Pentus-Rosimannusega. Varasemast abielust kaks täiskasvanud poega.
Mänginud kaitsja ja poolkaitsjana jalgpalli Rapla maakonna (Rapla SAO, Rapla KEK, FC Lelle), Tallinna noorte (OSK III) ja täiskasvanute (Tallinna Spetsialiseeritud Autobaas) ning Eesti meistrivõistlustel (FC Tallinn, FC Toompea) .

Artiklid, intervjuud

Rain Rosimannus – tavaline Pokémon / intervjueerinud Sigrid Kõiv // Arter, Postimees 27. august 2016 
Sotse ootavad ees rasked mittemidagitegemise aastad // Reformikiri, talv 2012, lk. 18–19
Ideaalerakond tuli õuele // Reformikiri, sügis 2012, lk. 58–63
Rain Rosimannus: parem olla hall kardinal kui Õuna-Endel / intervjueerinud Raimo Poom // Eesti Päevaleht 11. apr. 2011, lk. 8–9
Rosimannus, Rain jt. Riigikogu muutunud rollist : [vestlusring / vahendanud Helle Ruusing] // Riigikogu toimetised. 22. Tallinn, 2010, lk. 19–27.    
Lõpp lõputule kampaaniale // Eesti Päevaleht, 28. jaan. 2010, lk. 3. 
Erakonnastumise ulatus Eestis valijaskonna tasemel viis aastat pärast demokratiseerumise algust (1993) : Rain Rosimannus; Tartu Ülikool, 2008  
Otsitakse kolme väärikat vapilõvi // Paremad Uudised, aug. 2007, nr. 6, lk. 4. 
Ne serõi i ne kardinal : [intervjuu / vahendanud Tatjana Opekina] // Molodjož Estonii, 14. nov. 2007, lk. 4–5. 
Suur murrang tulekul? Varem või hiljem // Reformikiri (2006) Sügis, lk. 28–29
Rosimannus, Rain jt. Presidendi valimine – erakondade konsensuspoliitika proovikivi : [vestlusring / vahendanud Helle Ruusing] // Riigikogu Toimetised, 2006, nr. 14, lk. 21–30.    
Vikerkaar on viivuline iluvälgatus // Postimees, 28. märts 2005, lk. 15.    
Rosimannus: rahvast ja poliitikuid ei ole mõtet alavääristada // Paremad Uudised, juuni 2005, nr. 5, lk. 3. Sõnavõtt poliitilise välireklaami keelustamise seaduseelnõu arutelul Riigikogus 9. juunil    
Savisaare armastuskirjad // Postimees, 8. nov. 2004, lk. 13.    
Rain Rosimannus o perspektivahh sotrudnitšestva pravõhh partii // Liberal-Forum, dets. 2004, nr. 6, lk. 2    
Leping, mida pole // Postimees, 22. sept. 2003, lk. 13. 
Koalitsioonileppe paneb proovile selle täitmine // Riigikogu Toimetised, 2003, nr. 7, lk. 57–58    
Kogu tõde vanemapalgast // Eesti Päevaleht, 23. okt. 2003    
Valimiskäitumine. Valimistel osalemise mustrid ja dünaamika erinevates soo- ja vanusegruppides Riigikogu valimistel 1992–1999 (Rapla linna näitel) : Tartu Ülikool, 2001
Vasakul läheb löömaks // Eesti Päevaleht (2000) 18. veebr., lk. 2
Parteistumise probleemid, Ettekanne Eesti Tuleviku Kongressi I istungil 23. apr. 1994 // Päevaleht 25. apr., 1994, lk. 2
Juhan Kivirähk, Rain Rosimannus, Indrek Pajumaa (1993). The Premises for Democracy: A Study of Political Values in Post-Independent Estonia. Journal of Baltic Studies, Vol. XXIV, 2, lk. 149–160.
Kuidas me poliitikuid omavahel seostame // Rahva Hääl (1993) 18. märts, lk. 2
Kuidas me hindame poliitikategelasi ja kus on siin loogika // Rahva Hääl (1993) 13. märts, lk. 2
Kui pikaks kujuneb uue valitsuse eluiga? // Rahva Hääl (1992) 28. okt., lk. 2

Autorollo tsiviilvaidlus

2011. aasta kuulutati välja Rosimannuse abikaasa isa Väino Pentuse omanduses olnud transpordiettevõtte OÜ Autorollo pankrot. Keit Pentus-Rosimannuse, Rain Rosimannuse ja advokaat Siim Roode vastu esitati tsiviilhagi kahtlustades võlausaldajate kahjustamist. Keit Pentus-Rosimannus mõisteti maakohtus õigeks, aga Rain Rosimannus ja Siim Roode ning viimasega seotud advokaadibürood jäid vastutavaks. Rain Rosimannnus kaebas otsuse edasi ja Riigikohus võttis kassatsioonikaebuse menetlusse. 13. aprillil 2016 jättis Riigikohus oma otsusega neli hageja nõuet viiest Rain Rosimannuse vastu rahuldamata, kuna nõuete aluseks esitatud asjaolud jäid maa- ja ringkonnakohtus osaliselt tõendamata. Ühe nõude osas tühistas Riigikohus ringkonnakohtu otsuse materiaalõiguse vale tõlgendamise ja menetlusõiguse normi olulise rikkumise tõttu ja saatis asja uueks arutamiseks Tallinna Ringkonnakohtule. 21. oktoobril 2016 tühistas ringkonnakohus Rain Rosimannuse suhtes ka selle nõude, jättes tema suhtes kokkuvõttes rahuldamata kõik algselt esitatud nõuded kui alusetud. Riigikohus saatis lahendi ringkonnakohtusse tagasi nõudes peamiselt selle põhjalikumat põhjendamist. 2. märtsil 2018 jättis ringkonnakohus jõusse otsuse, et kõik nõuded Rain Rosimannuse vastu on alusetud.